ಭಾರತದ.ಆಫ್ರಿಕಾ ಏಕದಿನ: ಟೀಂ ಇಂಡಿಯಾಕ್ಕೆ ಕಂಟಕವಾದ ದುಸೆನ್ಬವುಮಾ Photo Courtesy: Google ಪಾರ್ಲ್: ಭಾರತ ಮತ್ತು ದ.ಆಫ್ರಿಕಾ ನಡುವೆ ನಡೆಯುತ್ತಿರುವ ಮೊದಲ ಏಕದಿನ ಪಂದ್ಯವನ್ನು ಗೆಲ್ಲಲು ಆಫ್ರಿಕಾ 297 ರನ್ ಗಳ ಗುರಿ ನಿಗದಿಪಡಿಸಿದೆ. ಟಾಸ್ ಗೆದ್ದು ಮೊದಲು ಬ್ಯಾಟಿಂಗ್ ಮಾಡಿದ ಆಫ್ರಿಕಾ 50 ಓವರ್ ಗಳಲ್ಲಿ 4 ವಿಕೆಟ್ ನಷ್ಟಕ್ಕೆ 296 ರನ್ ಗಳಿಸಿತು. ಟೀಂ ಇಂಡಿಯಾದಲ್ಲಿ 3 ವಿಕೆಟ್ ಗಳನ್ನು ಬೇಗನೇ ಕಿತ್ತು ಮೇಲುಗೈ ಸಾಧಿಸಿದರೂ, ಬಳಿಕ ನಾಲ್ಕನೇ ವಿಕೆಟ್ ಗೆ ಜೊತೆಯಾದ ಬವುಮಾ ಮತ್ತು ದುಸೆನ್ ಭರ್ಜರಿ ಜೊತೆಯಾಟದಿಂದ ಆಫ್ರಿಕಾ ದೊಡ್ಡ ಮೊತ್ತ ಪೇರಿಸಿತು.ಈ ಜೋಡಿ ಬರೋಬ್ಬರಿ 150 ಪ್ಲಸ್ ರನ್ ಜೊತೆಯಾಟವಾಡಿ ಕಾಡಿದರು. ಬವುಮಾ 110 ರನ್ ಗಳಿಸಿ ಔಟಾದರೆ, ದುಸೆನ್ 129 ರನ್ ಗಳಿಸಿ ಕೊನೆಯವರೆಗೂ ಅಜೇಯವಾಗುಳಿದರು. ಭಾರತದ ಪರ ಜಸ್ಪ್ರೀತ್ ಬುಮ್ರಾ 2, ರವಿಚಂದ್ರನ್ ಅಶ್ವಿನ್ 1 ವಿಕೆಟ್ ತಮ್ಮದಾಗಿಸಿಕೊಂಡರು. ಉಳಿದೊಂದು ವಿಕೆಟ್ ರನೌಟ್ ಆಗಿತ್ತು.